b'\n_START_ARTICLE_\nIMac\n_START_PARAGRAPH_\niMac je ime za obitelj ra\xc4\x8dunala koje proizvodi ameri\xc4\x8dka tvrtka Apple Inc. od 1998. Nakon svoje pojave iMac je do\xc5\xbeivio mnoga pobolj\xc5\xa1anja, no osnovno svojstvo porodice ovih ra\xc4\x8dunala jest da su zaslon, mati\xc4\x8dna plo\xc4\x8da ra\xc4\x8dunala, memorija, tvrdi disk, opti\xc4\x8dki disk smje\xc5\xa1teni u jednom nedjeljivom ku\xc4\x87i\xc5\xa1tu, dok su jedine vanjske periferne jedinice: tipkovnica i mi\xc5\xa1.\n_START_SECTION_\nUvod\n_START_PARAGRAPH_\nNakon svoga ponovnog dolaska na \xc4\x8delo tvrtke Apple 1997., Steve Jobs je usmjerio svoju snagu da obnovi ra\xc4\x8dunarsku ponudu tako da je smanjio broj linija. Tako da je 199. od stolnih ra\xc4\x8dunala ostalo je Power Macintosh G3, i linija jeftinijih ra\xc4\x8dunala zvanih Performa prestala su se proizvoditi. \xc4\x8celni\xc5\xa1tvo tvrtke Apple odlu\xc4\x8dilo je izbaciti nasljednika Performe, te su 7. svibnja 1998. najavili da \xc4\x87e prva iMac ra\xc4\x8dunala biti pu\xc5\xa1tena u prodaju u SAD, 15. kolovoza 1998.\n_START_SECTION_\niMac G5\n_START_PARAGRAPH_\nNakon \xc5\xa1to je IBM predstavio novu petu generaciju PowerPC mikroprocesora, Apple je na tr\xc5\xbei\xc5\xa1te izbacio iMac G5 u travnju 2005. koji je imao novi i osvje\xc5\xbeeni dizajn: odba\xc4\x8deno je postolje tako da je mati\xc4\x8dna plo\xc4\x8da, i sve ostale radne komponete sada smje\xc5\xa1ene u istom (malo podebelom) ku\xc4\x87i\xc5\xa1tu LCD zaslona. Za opti\xc4\x8dku jedinicu koristi se motorizirana jedinica, bez ladice. Prilikom najave, Apple je predstavio dva modela s razli\xc4\x8ditim veli\xc4\x8dinama zaslona: 17" i 20". U kasnijim osvje\xc5\xbeenim modelima, iMac G5 dobiva i ugra\xc4\x91enu iSight kameru , te FrontRow korisni\xc4\x8dko su\xc4\x8delje._NEWLINE_iMac G5 je zadnje PowerPC stolno ra\xc4\x8dunalo koje je Apple proizveo, jer 2006. Apple ulazi u ugovor s tvrtkom Intel zbog kori\xc5\xa1tenje njihove mikroprocesorske tehnologije.\n_START_SECTION_\niMac s Intelovim mikroprocesorima\n_START_PARAGRAPH_\nOd 2006. svaki iMac dolazi s Intelovim procesorom. Prvi iMac sa Intelovim procesorom je imao ku\xc4\x87i\xc5\xa1te od polikarbonata, a bio je dostupan s Intel Core Duo i Intel Core 2 Duo procesorima. Taj model je bio u prodaji do 2007. kada ga je zamijenio model s metalnim ku\xc4\x87i\xc5\xa1tem i Intel Core 2 Duo procesorom. U listopadu 2009. Apple je izbacio novi model \xc4\x8diji je ekran bio u 16:9 formatu (ekran prija\xc5\xa1njeg modela je bio u 16:10 formatu). Apple je promijenio i procesore u novim modelima ( Intel Core 2 Duo, i3, i5, i7). Tri godine kasnije, u studenom 2012., Apple je izbacio model koji je bio identi\xc4\x8dan prija\xc5\xa1njem, samo \xc5\xa1to je bio tanji. U listopadu 2014. Apple je izbacio iMac sa ekranom 5K rezolucije (Retina iMac).\n_START_SECTION_\niMac Pro\n_START_PARAGRAPH_\nApple je najavio ovaj ure\xc4\x91aj na WWDC17 (5. lipnja 2017.). iMac Pro izgleda kao uobi\xc4\x8dajeni iMac, ali je u Space Grey boji i znatno je ja\xc4\x8di. Ovaj ure\xc4\x91aj bi trebao iza\xc4\x87i u prosincu 2017.'